Fakultet for samfunns- og utdanningsvitenskap

Fakultet for samfunns- og utdanningsvitenskap, kortform SU-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag og Høgskolen i Ålesund (nå: NTNU i Ålesund).

Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.Tidsplan for fusjonen

Fire av instituttene fra Fakultet for samfunnsvitenskap og teknologiledelse (SVT) videreføres uendret i nye institutt. To institutter er resultat av større og mindre fusjoner mellom SVT- og tidligere HiST-institutter. 

Fakultetets dekan for perioden 2021–2025 er Tine Arntsen Hestbek. 

 Institutter fra 1. januar 2017 
Dette fakultetets institutter omfatter bare enheter og faggrupper ved dagens (=2016) NTNU i Trondheim og tidligere HiST.

De sju SU-instituttene ligger i størrelsessjiktet fra om lag 18 til 250 årsverk.Saksfremlegg …, s. 18

Forkortelser i listen nedenfor: FHS=Fakultet for helse- og sosialvitenskap; FLT=Fakultet for lærer- og tolkeutdanning; FT=Fakultet for teknologi; NT=Fakultet for naturvitenskap og teknologi; SVT=Fakultet for samfunnsvitenskap og teknologiledelse

Institutt for geografi
 Videreføring av Geografisk institutt, SVT.

Institutt for lærerutdanning.
 Tidligere enheter som inngår: FLT, med unntak av Tegnspråk og tolk, faggruppe ved Grunnskolelærerutdanning 5–10 og bachelor i tegnspråk og tolking, institutt FLT.

Institutt for pedagogikk og livslang læring
 Tidligere enheter som inngår: Pedagogikk og livslang læring, institutt SVT; Norsk senter for barneforskning (NOSEB), senter ved SVT

Institutt for sosialt arbeid
 Tidligere enheter som inngår: Sosialt arbeid og funksjonshemming, faggruppe ved Sosialt arbeid og helsevitenskap, institutt SVT; Sosialfag og barnevern, faggrupper ved Anvendt sosialvitenskap, institutt FHS

Institutt for sosiologi og statsvitenskap
 Videreføring av Sosiologi og statsvitenskap, institutt SVT

Institutt for psykologi
 Videreføring av Psykologisk institutt, SVT

Institutt for sosialantropologi
 Videreføring av Sosialantropologisk institutt, SVT

 Referanser 

 Kilder 
 Saksfremlegg til NTNUs styremøte 25. august 2016
 Høringsuttalelse fra SVT-fakultetet om ny organisering

Kategori:Fakultet for samfunns- og utdanningsvitenskap